Downloaded from YTS.MX
Official YIFY movies site: YTS.MX
Unul dintre cei mai mari fotbaliști din istorie,
Lefter Küçükandonyadis, zis și Ordinarius,
se întoarce azi acasă.
Ordinarius se întoarce la echipa lui, Fenerbahçe,
după doi ani de succes
la cluburile de fotbal Fiorentina, Italia, și Nice, Franța.
CLUB SPORTIV FENERBAHÇE
- Bun-venit! - Mulțumesc!
Lefter, chiar ai refuzat Madrid pentru Fenerbahçe?
Nu chiar. Le-am mulțumit pentru ofertă.
Ai refuzat o asemenea ofertă pentru Fenerbahçe?
E vorba de Madrid, totuși.
Am făcut-o pentru țara mea și echipa mea, Fenerbahçe.
Mi-au lipsit foarte mult.
De azi înainte, voi juca numai la Fenerbahçe.
- Bravo, Lefter! - Bravo!
- Lefter, mai putem face o poză? - Desigur.
- Bravo, Lefter! - Bravo!
- Încă o întrebare. - Aici, Lefter!
- Încă o întrebare! - Lefter!
Încă o poză!
- Lefter, uită-te aici! - Aici, Lefter!
- Încă o poză! - Lefter!
LEFTER KÜÇÜKANDONYADİS: O LEGENDĂ A FOTBALULUI
E Lefter!
- Salut, Lefter! - Bun-venit!
Ne dai un autograf?
Bună, doamnelor! Desigur.
- Mulțumim mult! - Ce chipeș e!
- Mulțumesc mult! - Aici!
Poftim! Al cui era stiloul?
- O zi bună! - Mulțumesc mult!
Mulțumesc!
- Bun-venit, domnule! - Bună ziua!
- Lefter! - Lefter! Salut!
De ce m-ai obligat să vin? Am mult de lucru.
Ne puteam vedea după.
Voiam să-mi cunoască prietenul. Ce are, morocănosule?
Ascultă! După interviu, o să te duc într-un loc minunat.
- Să mergem! - Bine.
Avem de discutat.
- Despre ce? - Despre ce-mi ascunzi.
- Salut, Lefter! - Salut, Halit!
Bine ai venit!
Mulțumesc! Bunul meu prieten, Hasan.
- Salut! Halit Kıvanç. - Salut!
Lefter, suntem pregătiți pentru tine.
Fotbalul e viața mea.
Dormeam cu mingea când eram mic.
Mama spunea mereu: „Ești cel mai neastâmpărat băiat!”
Tata spunea că bărbații adevărați nu aleargă după minge.
N-a vrut niciodată să joc fotbal.
Nu. Nu sunt supărat deloc, dragă Lefter.
M-a sunat profesoara ta azi. Mi-a spus ceva interesant.
Cică te pricepi la matematică.
A spus că rezolvi toate problemele, dar nu cum te-a învățat ea.
A spus că altcineva ar crede că trișezi.
Am făcut-o cum m-a învățat.
Când eram de vârsta ta, tata mi-a spus c-o să fiu pescar.
Erau alte vremuri.
Nu existau școli, nici opțiuni. Nu aveam altă cale.
Dar tu ai. Și calea ta e decisă acum.
Dar pe frate-meu îl lași, tată.
Ascultă! Domnul ți-a dat ție harul ăsta, nu fratelui tău.
Să te pui serios pe învățat!
Ascultând-o pe profesoara ta azi, mi te-am imaginat inginer.
Sau poate arhitect sau profesor. La asta m-am gândit.
Promite-mi un lucru!
Fă-l să zâmbească pe bietul Hristo, bine?
Tată, dacă învăț bine, pot să joc fotbal când vreau eu?
Normal că semeni cu mine!
Te-am botezat Eleftherios.
Voiai să fie liber, ca numele lui. Ți-ai făcut-o cu mâna ta, Hristo.
Să-ți spun cum facem, încăpățânatule.
Poți juca fotbal în weekenduri.
- E bine așa? - Da.
Așa te vreau!
Nu mi-am ascultat tatăl, desigur.
Am continuat să joc fotbal.
Făceam mingi din șosetele mamei, chiar dacă ne luam bătaie.
După ce le umpleam și legam mingea, eram cel mai fericit.
Când eram mic, mingea de piele era un vis de neatins pentru mine.
Eram săraci.
Pielea fină e scumpă, desigur.
- Unde e Lefter? - Începem!
Spune-mi, Emin! Care e ingredientul principal al unui gol?
- De unde să știu? - Voi știți?
Ați picat cu toții.
- Primul element: puterea! - Ce...
Al doilea element: abilitatea. Al treilea element: încrederea.
Și, nu în ultimul rând,
când portarul se așteaptă mai puțin, o lovitură surpriză!
- Mamă! - Suntem la plajă, Lefter.
- Deci nu jucăm? - Nu.
Echipa de start!
Tufan, İshak, Dimitri, Agop,
Koco, Ali, Emin, Hasan
și Lefter!
Nu mai țipa, İhsan!
Taci! Lefter m-a chemat aici. Sunt arbitrul și prim-ministrul vostru!
Fiți atenți, băieți! Hasan!
Prinde!
Nu poți fi nici stâlp, darămite portar!
- Haideți la înot! - Hai!
- Hasan, ia mingea! - Să mergem!
Haideți, băieți!
Lefter! Ai marcat toate golurile ieri. Sau s-a întâmplat azi?
- Hai! Lefter! Marchează! - Vino aici!
Ești cea mai frumoasă de aici.
- Ți-am mai spus asta? - Da.
- Lefter! - Vin!
Trebuia să vii la pescuit azi. S-a întâmplat ceva?
Azi, tată...
Un băiat promite, dar un bărbat se ține de cuvânt.
Domnul merge la plajă sâmbăta, tată.
- Restaurantul Yelken face cinste. - Au mai spus asta.
Kostas nu le-a dat pește. Și-au revenit.
Mâncăm zilnic resturile altora.
Repetă ce ai spus, Eftimia,
ca să audă toată lumea.
Lefter n-a auzit.
Știi cu cât se vinde peste mare mâncarea de care-ți bați joc?
Și în război.
Ai grijă ce spui! Sunt oameni care mor de foame.
Iartă-mă, tată!
N-am vrut să spun asta.
O să aprecieze toți într-o zi.
O să vedeți că am avut dreptate.
Nu vrei să fii pescar?
Trebuia să înveți.
Poftă bună!
Eu ies, Argiro.
SE ÎNCHEIE DIVIZIA NAȚIONALĂ
FENERBAHÇE DEVINE CAMPIOANĂ
Lefteri mou.
Băiatul meu...
Te preocupă tatăl tău, nu-i așa? Știi cât e de încăpățânat.
Amândoi sunteți.
Du-te să-l ajuți luni
și revanșează-te.
Sigur te va ierta.
Mergi iar la Taksim mâine?
Nu face asta, mamă!
- Am bani. Ce faci? - Ia-i! O să ai nevoie.
Nu pierde timpul! Ia feribotul expres înapoi!
Gata, culcă-te acum!
Mâine ne trezim devreme.
Să nu uităm un lucru,
în timp ce trăim în umbra războiului!
Tata e șeful casei.
Copiii îl ascultă pe tată.
Tatăl iubește și protejează familia.
Și familia îl iubește și îl respectă pe tată.
Stavrini.
Trebuie să-ți spun ceva important în seara asta.
Ce?
Ceva la fel de frumos ca tine.
- Mulțumesc! - Stavrini!
Să mergem, scumpo!
- Ne vedem! - Pa!
Lefteri mou.
Tată.
- O zi bună! - O zi bună!
- Părintele a vorbit frumos. - Da.
Sper că oamenii au înțeles.
Desigur, e important să înțelegi.
Una e să auzi, alta e să înțelegi.
Azi are loc o petrecere la dna Sofi?
Da.
Toți colegii tăi au absolvit.
Hasan a fost primul din clasă. Ce copil bun!
Te duci și tu?
Mă duc în fiecare an, tată.
Deși nici n-ai terminat școala primară.
Nu am de ce să mă rușinez.
Da, sigur. Ești cel mai bun golgheter de pe insulă.
Sunt foarte mândru. Bravo!
Cum am început să vorbim despre asta?
Argiro mou.
Pano, stai!
- Ce mai faci? - De ce-ți pasă?
- Trebuie să te întreb ceva. - Da?
Beyoğluspor caută un jucător, nu?
Poți vorbi cu dl Gündüz?
Crezi că te-am lua pe tine, insularule?
De parcă marele Gündüz Kılıç ar garanta pentru tine!
Sigur. Mai bine continuă să fii băiat de mingi pe stadionul Taksim.
- Insularule! - Ce?
Nu te vrea. Nu mai insista.
Există alte echipe pentru tine.
La naiba cu el!
Dacă tot vrei să mergi,
ia-mi pantofii de piele ca să vadă un fotbalist adevărat.
- Mersi, Dimitri! - Ignoră-l pe fratele tău.
- Să nu îndrăznești să întârzii diseară! - Ne vedem diseară!
Să nu îndrăznești!
STADIONUL TAKSIM
Unchiule Ziya!
- Nu avea loc un amical? - Trage-ți sufletul!
- A fost anulat? - Nu.
Se pregătesc înăuntru, băiete.
Și Maestrul Hakkı? E aici, nu?
Uite-i!
- Haideți, băieți! - Haideți!
N-o lua pe aia albastră! Îți stă mai bine cu asta.
Alea nu mai sunt la modă. Ți-am tot spus să le arunci.
Nu-mi place niciuna, Ayten!
Vreau să arăt superb diseară, pentru Lefter.
Nu-l lăsa! Să nu-ți scape jucătorul!
- Aici! - Acum! Trage!
Ușor, omule! Fault!
Șakir! Nu fi șarpe!
Șarpe? Vezi că întreci măsura!
Și ce?
- Ai grijă ce spui! - Tu să ai grijă!
Ai grijă, altfel te pun la punct!
Încetați, băieți!
Ce v-a venit? Ce înseamnă asta?
Șakir, ești eliminat.
- Te rog, căpitane... - Afară, Șakir!
Dar, căpitane...
Corect ar fi să iasă și el.
Nu putem juca așa.
- Băieți! - Gata!
Calmează-te!
Ascultați-mă!
Jur că vă dau pe toți afară,
iau zece oameni de pe stradă și joc meciul cu ei.
Tinere, vino aici!
Cu tine vorbesc.
- Cu mine? - Da, cu tine.
Vrei să rămâi băiat de mingi? Vino!
- Joc în prima echipă a insulelor. - Perfect. Vino!
- Eu? - Vino, puștiule!
Șakir, dă-i tricoul tău!
- O să joci. - Căpitane...
Șakir, termină! Dă-i-l!
- Îmi pare rău, Șakir. - N-o să joace el.
Tu! Dă-i tricoul lui Șakir!
Te muți în cealaltă echipă.
Înoți în pantofii lor. Nu-ți vin bine.
N-avem pantofi de rezervă.
Sunt obișnuit. E în regulă, domnule.
- Poți să joci în ăștia? - Da.
Pregătește-te, campionule!
Înapoi la pozițiile voastre! Să continuăm! Cu fairplay!
Asta e. Nu pot merge diseară.
Dă-mi aia!
Fiind o zeiță a modei, trăiesc pentru astfel de momente, scumpo.
Mă întreb ce vrea să-ți spună Lefter.
Cred că lucrează la discurs acum.
Dacă tu ești atât de emoționată, închipuie-ți cum e el!
- Pasează! - Aici!
Gol!
Băieți, unde e băiatul ăla?
A plecat când am venit înăuntru.
- Dle Onnik, o clipă, vă rog. - Da, Ziya?
Băiatul se numește Lefter.
Îi era rușine c-a înscris de față cu Hakkı.
A fugit.
Iau eu tricoul, dle Ziya.
O seară plăcută!
Asemenea!
- Unde e Stavrini? - Unde ai fost?
- Frate. - Dă-o jos!
- Pano! - Fă-o!
- Pano! - Ce-a făcut?
Să nu-mi mai atingă hainele! Le-a și ascuns.
- Unde ai fost? - Nu acum.
Nemernicule!
Frate!
- Ce idiot! - Gata!
E foc și pară.
Selim! Ce șic sunteți amândoi!
Tu arăți îngrozitor. Uită-te la el, Dimitri!
Miroase a ceva.
Miroase...
a pește.
Miroase a elev snob de la o școală particulară.
Să fie de la voi doi? Cu siguranță.
Cum zici tu. Asta zici tu, iranianule?
Salut, Dimitri!
Știi ceva?
Parfumul tău scump se potrivește cu mirosul meu de pește.
Vino să ne reglăm conturile!
Ești superbă.
Tu ești foarte chipeș.
Nu pot descrie în cuvinte cât de liniștit sunt.
- Voiai să-mi spui ceva, nu? - Ne vedem în spate în câteva clipe?
Nu promit nimic.
Nu-mi poți spune acum?
- Ar trebui? - Da.
Dacă te-aș ruga să mă însoțești în viață, ai accepta?
Asta voiam.
Dacă vrei, desigur.
Mulțumesc pentru dans!
N-ai răspuns.
Ayten!
Ce e, Stavrini? Nu arăți bine!
Lefter a zis ceva rău? Spune-mi. Mă duc să-i tai capul!
Nu, Vezi tu, Ayten...
M-a întrebat...
„Dacă te-aș ruga să mă însoțești în viață, ai accepta?”
Nu prea înțeleg ce înseamnă.
- Ce înseamnă? - Înseamnă că te-a cerut în căsătorie.
Lefter!
M-am gândit la ce ai spus.
Ei bine...
- De fapt... - Nu vrei. Am înțeles.
Lefter!
Nu te însoțesc doar în viață, ci și în ce urmează după.
Repetă, te rog!
Te însoțesc în viață și dincolo de ea.
Din partea mea, poți să mă însoțești oriunde.
Dar...
trebuie să te scăpăm de mirosul de pește după căsătorie.
Ayten! Lefter!
Maestrul Hakkı întreabă de Lefter!
Și Müzeyyen Senar m-a căutat pe mine.
Fii serios, İhsan!
İhsan?
Lefter! Maestrul Hakkı e aici! Te caută!
A întrebat unde ești, dar nu i-am dat adresa ta.
Ce tot spui acolo?
Spun că te caută Hakkı!
Maestrul Hakkı îl caută pe Lefter!
Lefter?
O să scriem că ești mai în vârstă. Simplu. Atâta timp cât ni te alături.
Măi să fie!
Ce frumos i-ai fentat! La stânga și la dreapta. Nu-i așa?
Picioarele tale sunt un dar de la Dumnezeu.
Ia loc!
Panini de la Beyoğluspor e fratele tău mai mare, nu?
E feroce pe teren.
Da, e fratele meu mai mare.
Sper să nu se supere c-o să joci cu armenii.
E greu pentru un grec să intre într-o echipă armeană.
Familia mea nu discriminează, domnule.
Adică noi...
- Ia! Umple-ți buzunarele! - Dar...
Se găsesc greu în ziua de azi.
Trebuie să vorbesc cu tatăl meu înainte.
Umple-ți buzunarele! Hai! Ia!
- Desigur. - Servește-te!
Obține-i binecuvântarea. Dar o vreme nu vei putea reveni pe insulă.
- Nimic nu-ți poate distrage atenția. - Gata, nu-l speriați pe puști!
Băiete, nu-i asculta!
Da, o să stai departe de casă o vreme.
Dar vei avea un viitor strălucit.
Bine? Gândește-te.
Cele Trei Echipe Mari n-ar lăsa să le scape un tânăr talentat.
De ce crezi că Hakkı a vizitat insula?
Deci ai luat o decizie?
Mă lași singură.
Singură?
Margareta mea!
O să fiu la un drum cu feribotul.
Și ce contează asta, cât timp îmi las inima aici?
Nu te întrista, te rog!
Nu voi sta în calea visurilor tale.
Nu știu cum să-l conving pe tata.
O să am și salariu.
Au spus că sunt foarte talentat.
Aș vrea să accept, dacă-mi permiți.
Dacă-ți permit?
Cine? Eu?
Va trebui să stau în Istanbul o vreme.
Ai fost și ai rămas încăpățânat.
Și eu sunt la fel.
Fiul meu trebuia să se facă profesor, dar nu s-a întâmplat.
Așa e viața.
Dacă...
Dacă plec, nu o să te mai pot ajuta.
N-ai făcut-o dintotdeauna.
N-am nevoie de nimeni. Nici de banii tăi.
Fii un om bun și cumsecade. Asta e tot ce am de spus.
Lasă-mă singur acum!
Bine, tată.
Mult noroc, fiule!
Lefter nu și-a luat la revedere de la cel mai bun prieten al lui.
- Dle Hasan. - Da, domnule?
Nu participați? Ne-ar prinde bine contribuția dv.
Nu, cum așa?
Haide, dle Hasan! Ia loc lângă noi!
Halit, prietenul meu cel mai bun n-a venit la niciun meci.
Să notezi asta!
Să înțeleg că te-ai certat cu dl Hasan.
Vă spun un lucru, dle Halit.
Știți că personalitățile opuse se completează una pe alta?
Așa a fost cu mine și Lefter.
Încăpățânarea lui mă speria des.
Încă mă sperie.
Și, în sfârșit, îmi trăiam visul.
Dar de pe bancă.
Nu alerga! Mai încet!
- Fault clar! - Fault! Hai, arbitre!
Lefter! Bagă-l pe Lefter!
- Stai jos! - Dle Asım!
- Dle Asım... - Arbitre!
Ascultă! Nu ține prea mult de minge.
Paseaz-o des! Ai înțeles? Creează ocazii de gol.
Nu te speria! Aleargă după minge! Nu mă dezamăgi, campionule!
Lasă-l pe Asım. Mă ocup eu de el.
Haide, puștiule!
Curaj, haide! Fugi!
Sfârșitul primei reprize!
Începeți!
Nu-l vezi?
Pe bune? Arbitre!
A fost prea de tot.
- Fault clar! - Nu-mi mai sta în drum, șobolanule!
Ce e, arbitre?
Hai, Lefter! Curaj! Joacă!
Gol!
Ați văzut?
Dumnezeule mare!
Bravo, Onnik! Bravo!
Iar ai dat lovitura.
Lefter! Bravo, puștiule!
Două luni întregi.
DOUĂ LUNI MAI TÂRZIU
În sfârșit, aveam niște bani.
Eram atât de entuziasmat să pot face ceva pentru familie.
Sunt frumoase, nu?
Lefter!
Totul e minunat.
Arată grozav.
Deschide-ți cadoul!
Fiule...
- Îți place? - La nebunie!
- Poart-o când vrei. - Mulțumesc!
- Tatei nu i-a plăcut cămașa. - Te înșeli.
Mă duc la el.
RUȘII CAPTUREAZĂ BAZA GERMANĂ
Tată!
Să nu crezi că scapi de războiul ăsta nenorocit, oriunde ai fi.
Când un suflet dispare, ia o parte din viața ta.
Se schimbă ordinea.
Ia ceva din tine.
Și tot așa.
Fără încetare.
Toți se tem de impozite.
Dacă vin și după noi, tată?
- Nu se ating de oameni ca noi. - De ce?
Pentru că nu au ce să ia de la bietul Hristo.
Hristo! Argiro!
Au intrat în casele oamenilor! Veniți!
În timp ce Al Doilea Război Mondial ne afectează țara,
proviziile armatei și ale cetățenilor sunt protejate.
Pentru a proteja oamenii și pe cei cu venit fix,
legea taxei pe avere,
care prevede o taxă unică pe profit pentru cei cu active și cu venituri,
a fost votată în unanimitate de Marea Adunare Națională a Turciei.
Listele vor fi afișate în Istanbul și în alte provincii...
Dimitri!
Lefter?
Conform deciziei comisiei,
cei de pe listă trebuie să-și plătească taxele integral...
Pa, Lefteri mou!
Prietene...
Lefter!
N-am dormit zile întregi. Nu-mi puteam reduce conștiința la tăcere.
Trebuia să fac ceva.
Îmi doresc foarte mult
să-l accepți ca inel de logodnă.
- Mamă! - Lefter! Fiule!
- Mami! - Mamă!
A pățit ceva. Sunt sigură. Simt lucrurile astea.
İhsan!
Unde e Lefter?
- Lefter s-a înrolat în armată! - İhsan!
S-a înrolat în armată!
Pe loc repaus! İhsan, atenție!
Eftimia! Pano!
- Stavrini! - N-a vrut să te supere.
M-a pus să nu-ți spun. Voiam să vin mai devreme.
Păi...
Lefter s-a lovit la cap când era mic. De asta e așa acum.
Altfel, de ce ar pleca fără să-mi spună?
Știu că e vorba de altceva.
I-a părut rău de cei care au plecat. Aleargă când e trist.
Și, desigur, își pune țara mai presus de orice.
Argiro?
Hristo! Lefter s-a înscris în armată.
Bravo lui!
Să lupte pentru țara lui, în loc să alerge după minge!
- Eftimia! - Liniștește-te!
Din fericire, comandantului îi plăcea fotbalul.
Cu echipa pe care m-a pus s-o fac,
am câștigat toate cupele și turneele locale și militare din Diyarbakır
patru ani la rând.
Cei din Diyarbakır o să mă țină minte,
dar și eu pe ei.
Unii oameni din divizia lui nu l-au crezut
că s-a înrolat chiar când ar fi urmat să facă bani.
Îl criticau și pentru că juca la Rum.
Hasan, orice s-ar fi întâmplat,
să rămână între noi, bine?
Dar aventurile mele ca soldat m-au adus la iubita mea.
Realizările mele au ajuns în ziare și au atras atenția echipei Fenerbahçe.
Când m-am întors, m-au chemat la probe.
Nu voi uita niciodată acea dimineață.
Am fost chemat la probe. Încă nu e nimic sigur.
Nu. Sunt sigură că vei reuși.
Îmi fac griji pentru tata. Trebuie să se descurce singur.
Să sperăm că va fi bine.
- Bună dimineața, tată! - 'Neața! Bună, scumpo!
Bună dimineața!
Te duci undeva, tată?
Da, mă duc să iau niște aer.
Doctorul a spus să te odihnești acasă.
Transmite-i salutările mele.
Bine, tată.
CUPA GENERALULUI HARINGTON FENERBAHÇE 2 - ARMATA 1
CLUB SPORTIV FENERBAHÇE 1907
Haideți!
Du-te!
Bravo! Pasează-i!
Să intre băiatul nou!
Puștiul cel nou! Atacant.
Bine, domnule.
Lefter!
Extremă dreaptă, lângă Kamil.
Cică să nu faci pe eroul. Arată-ne ce poți!
Să jucăm!
Haideți!
Haide!
Pasă!
Haide! Aici, băiete!
Ușor, Kamil!
Așa!
A fost perfect!
Adu-l pe puști în biroul meu.
Bun-venit, Lefter!
Mulțumesc, domnule!
Ia loc!
Eu nu o iau pe ocolite.
Am vorbit și cu antrenorul Molnár.
Vrem să joci la Fenerbahçe.
Am auzit că te-a chemat și Beșiktaș.
Ai vrea la ei?
N-aș putea nici dacă aș vrea. Maestrul Hakkı joacă acolo.
Și ce?
N-aș ști cum să joc alături de el.
Nu-i pot egala măreția.
Prefer să vă aleg pe voi.
Pentru că...
Fenerbahçe e cel mai mare vis al meu.
În cazul ăsta, spune-mi care sunt condițiile tale.
Nu vreau nimic.
Vreau doar...
Tratamentul și medicamentul pentru tatăl meu costă 200 de lire.
Nu-mi permit.
Băiete...
Îți spun, în numele meu și al Clubului Sportiv Fenerbahçe,
că vom plăti tratamentul tatălui tău.
Spune-mi ce ai decis.
O să vă returnez datoria.
Vă dau cuvântul meu de onoare.
De acum, voi trăi pentru Fenerbahçe.
STADIONUL İNÖNÜ
Dragi ascultători, vă vorbește Eșref Șefik.
Azi sunt pe stadionul İnönü, care e plin de fani până la refuz.
Două echipe uriașe se vor confrunta în câteva clipe.
Stai în extremă dreaptă. La mijloc, bine? Apără!
Ambele echipe,
cu fani îmbrăcați în galben și albastru și galben și roșu,
se îndreaptă spre centru pentru ceremonia de deschidere.
Trăiască Fenerbahçe!
Cei trei arbitri se duc la centru pentru ceremonie.
Echipele salută fanii.
De trei ori pentru fotbalul turc!
Binecuvântare!
Echipele își ocupă pozițiile după ceremonie.
Noul jucător al lui Fenerbahçe, Lefter Küçükandonyadis,
a fost convocat la echipă azi de antrenorul Molnár.
Fanii așteaptă nerăbdători să vadă talentul lui Lefter.
Fenerbahçe începe meciul.
Selahattin, pasă către Lefter.
Lefter o trimite printre picioare. Înaintează.
Hai, Lefter!
Tot înainte, Lefter!
A trecut și de al doilea adversar!
Lefter îi driblează pe toți. Incredibil!
Lefter...
Lefter e aproape de careu.
Fentează.
Trece de ultimul fundaș!
Șutează! Mingea ajunge în poartă!
Gol!
Fenerbahçe conduce cu 1-0.
Gol!
Un gol incredibil, dragi ascultători!
Dați-i mingea lui Lefter!
O trimite drept în poartă!
Dați-i mingea lui Lefter...
Fanii scandează: „Dați-i mingea lui Lefter! O trimite drept în poartă!”
Dați-i mingea lui Lefter! O trimite drept în poartă!
ECHIPA LUI MOLNÁR ÎNCEPE ÎN FORȚĂ LEFTER E INCREDIBIL
Centrare din dreapta. Lefter înscrie cu capul!
Gol!
Talentatul Lefter!
PĂCAT DE GOLUL LUI LEFTER
Un lob din dreapta. Lefter lovește!
Gol! E în plasă.
Un efort extraordinar al lui Lefter!
Antrenorul Molnár a subliniat după meci că era mulțumit de...
Lefter șutează iar!
Mingea șterge bara!
Lefter lovește pământul, dragi ascultători.
Mașinăria de goluri de la Fenerbahçe.
Un gol Lefter, un gol Halit.
Lefter șutează!
Marchează din nou!
Echipa îl urcă pe Lefter pe umeri. El a câștigat meciul.
Fenerbahçe încheie cu șapte goluri.
Galben-albaștrii obțin o victorie istorică, doborând recordul.
Lefter fentează, șutează și înscrie! Mingea intră în poartă!
Lefter!
Depune un efort uriaș!
Lefter marchează!
Fenerbahçe e campioană.
Galben-albaștrii sărbătoresc al optulea titlu în ligă.
Trăiască Fenerbahçe!
FENERBAHÇE E CAMPIOANĂ! GALBEN-ALBAȘTRII - AL OPTULEA TITLU
Nu poate vorbi acum.
Doctorii speră că-și va reveni.
Au spus: „Poate într-o zi.”
- Cum se simte, mamă? - Ar putea fi ultima lui noapte.
Tată...
Tată!
Ai auzit, tată? Mă adoră la Fenerbahçe.
Toată echipa.
Antrenorul Molnár spunea: „Ești un perfecționist, Lefter.”
I-am spus că am moștenit asta de la tatăl meu.
Am o veste grozavă.
Fiul tău, Lefter,
a fost convocat la națională.
Mai ții minte când mi-ai spus
că nu ai nevoie de mine?
Eu am mare nevoie de tine, tată!
Dragul meu tată...
Te iubesc foarte mult, tată!
Te iubesc mai mult decât orice!
Să te faci bine!
Știu cât poți fi de încăpățânat.
Desigur, poți să faci ce vrei, dar...
ar fi grozav să te faci bine.
Ca să mă poți certa iar, bine?
„Nu devii bărbat alergând după minge!”
Ce spui, tată?
Acolo zăcea marele Hristo.
Tata a murit în acea dimineață.
Atunci s-a maturizat Lefter. A fost sfârșitul copilăriei sale.
Stavro!
Nu e prea mult pentru doar trei zile?
Soțul meu trebuie să fie mereu îngrijit și curat
la întâlnire cu iubirea sa.
La ce te referi?
La mingea de piele.
Fotbalul e prima ta iubire.
Eu am acceptat locul doi.
Mă întreb dacă fac vreo greșeală.
N-ar trebui să te ajut să arăți așa bine!
Și ce dacă arăt bine?
Spune-mi!
- Ce se întâmplă dacă arăt bine? - Toată lumea e cu ochii pe tine.
Ceilalți nu contează.
Tu ești prima mea iubire.
Și vei fi ultima.
Lefter!
Dragi ascultători,
echipa națională va zbura azi la Atena pentru un meci amical cu Grecia.
Subiectul fierbinte al discuțiilor din Atena înainte de joc a fost
că jucătorul Lefter Küçükandonyadis
va purta tricoul naționalei pentru prima dată contra Greciei.
- Nava l-a luat pe Lefter! - Dă-mi voie!
Nava mare l-a luat pe Lefter!
Băiatul meu!
- Mamă, nu trebuia! Ce ai adus? - Mâncarea mamei e cea mai bună.
Am pus multă melasă ca să alergi mai repede.
Toți suntem mândri de tine.
Ai grijă de tine, bine?
ATENA
Lefter! Am o întrebare scurtă. Crezi că vom câștiga meciul?
Lefter!
Turcia va câștiga cu 3-1.
Eu, Fikret și Șükrü vom marca.
Lefter, încă...
Urmează să înceapă meciul dintre Grecia și Turcia.
Toată țara așteaptă la radio începerea meciului.
Huo!
Echipa națională intră pe teren, dragi ascultători.
Pui de turc!
- Trădătorule! - Pui de turc!
Nu ești grec!
Are loc un protest major. Din păcate, se aruncă cu obiecte.
Nu ne place să vedem așa ceva.
Te consideri grec? Nemernicule!
Protestul e împotriva lui Lefter, nu a echipei noastre.
Nu se face așa ceva în fotbal. E inadmisibil.
Pui de turc!
Trădătorule!
Te consideri grec?
Pui de turc!
Se fluieră startul. Stadionul vuiește constant.
Spectatorii greci protestează
împotriva noastră, dar mai ales a lui Lefter.
Lefter, la balon. Se strecoară pe lângă adversar.
Pasă lungă către Ahmet. Trece de adversar.
O pasă grozavă! Fikret controlează balonul.
Șutează și mingea intră în poartă, dragi ascultători!
Turcia preia conducerea, unu-zero!
Fikret, pasă către Lefter.
Lefter, din nou la minge. Fentă rapidă.
Înaintează spre adversar.
Încă o fentă, dar e faultat!
Fault!
Arbitrul arată că jocul continuă.
Lefter se ridică.
Avem iar posesie.
Aici!
Lefter vrea mingea.
İsfendiyar.
Minge lungă de la İsfendiyar.
Lefter. Șutează! Direct în poartă! Gol!
Lefter Küçükandonyadis!
Primul gol al lui Lefter în tricoul național cu stea și semilună
intră direct în plasa Greciei.
În Atena, unii aplaudă,
alții protestează neîncetat.
Echipa Turciei câștigă cu 3-1,
cu goluri marcate de Fikret, Lefter și Șükrü.
Spectacolul dintre Turcia și Grecia se încheie cu o victorie turcească.
Turcia învinge Grecia cu 3-1.
Marcatorii sunt Küçükandonyadis, Kırcan și Gülesin.
JIGNIRI LA ADRESA LUI LEFTER
ECHIPA NOASTRĂ ÎNVINGE GRECIA CU 3-1
Doamnă, uitați ce a spus Lefter!
Ce?
„Sunt bucuros să-mi slujesc țara.”
Ești bine, Lefter?
Da.
„Locul unei ciori nu e printre trandafiri, nici al privighetorii printre gunoaie.”
Așa spunea tata.
Unde am ajuns acum?
Pui de grec în țara mea, pui de turc aici.
Ce sunt, de fapt?
Uite!
Atena.
Seamănă cu Istanbulul.
Așa spunea mama.
N-am crezut-o. Mereu mi s-au părut orașe diferite.
Se pare că...
suntem la fel.
- Dar... - Lefter.
Unde vrei să fii pe patul de moarte?
Acolo e locul tău.
Să nu uiți!
Bine.
- Poftă bună! - Bun-venit!
Manol ne e oaspete. Ți-am zis că e cel mai mare admirator.
- Îmi pare bine! - Să adaug ceva.
Cel mai mare fan dintotdeauna.
Îmi pare bine!
Bun-venit! Ne bucurăm mult!
Ce glumeț e!
- Văd. - Da.
Ce spuneam?
I-am devenit prieten apropiat într-un timp foarte scurt, Hasan.
Multă vreme... Te super dacă te tutuiesc?
- Uită-te la Hasan! - Nu.
E în regulă, dar...
Ai spus că i-ai devenit repede prieten apropiat.
Mi-ar plăcea să aud toate detaliile cândva.
Spune-i.
Nu dă gol fără să se uite la mine.
Nu!
Nu te obosi!
Hasan nu vine la meciuri. Nu-i place fotbalul.
Nu-ți pierde vremea!
L-ai auzit. N-am fost la niciun meci de-ale lui.
Înscrie atunci când trebuie, Manol.
Așa e.
Lefter are prieteni noi acum. Trebuie să acceptăm asta, nu?
Nu-ți face griji! Îl însoțește mereu. Un adevărat prieten.
Susțin afirmația asta, Pano.
Frate drag.
Noroc!
Să închinăm paharele
în cinstea marelui jucător care îndură huiduielile
ca să dea tot ce poate.
Doar Dumnezeu e mare.
Dacă te referi la meciul cu Grecia,
mi-am reprezentat țara împotriva etnicității mele, atât.
Să le fie rușine celor care au huiduit!
- Așa e. - Exact!
Cineva l-a întrebat pe Lefter...
- Nu. - Iar începe.
„Ce țintești când șutezi?”
Și ce-am răspuns?
Ai spus: „Bara.”
Au întrebat de ce.
Lefter a răspuns:
„Dacă nimeresc bara, spectatorii huiduie.
Dacă șutez puțin peste, huiduie iar.
Dacă se duce mai jos cu doi centimetri...”
Strigă că e gol?
Noroc! Pentru Lefter!
Poftă bună!
Noroc!
- Manol. - Lefter cunoaște anecdota asta?
Întreabă-l pe Manol. El ar trebui să știe.
O cunoști.
- Da? - Cu siguranță.
Așa o fi. Dacă spui tu.
Mamă!
Lefteri mou.
Mamă!
Purifică-mă cu isop, și voi fi curat.
Spală-mă, și voi fi mai alb ca zăpada.
Al Domnului este Pământul, cu tot ce este pe el,
lumea și cei ce locuiesc în ea.
Să nu fie uitată!
Odihnească-se în pace!
Poți să devii bărbat, dar mereu rămâi un copil pentru mama ta.
Nu-l puteam lua pe Lefter de la mormântul ei.
Dar viața nu stă în loc pentru tine.
Te ridică și te duce în altă parte.
Dle președinte, renunțați la succes.
Nu există altă explicație.
Tu îi înlocuiești pe cei care pleacă, nu eu.
Dar vorbim despre Lefter, domnule.
Va fi primul nostru jucător vândut în străinătate.
Primul.
Sper că știi ce înseamnă pentru echipă și pentru țară.
Dle președinte!
Intră, Lefter! Te așteptam.
Cred că ai auzit. Te vrea Fiorentina.
Pentru o sumă mare, desigur. 35.000, mai exact.
Și eu am fost surprins.
Se pare că m-au văzut în Berlin, la meciul cu Germania.
- Când erai bolnav? - Da.
Doi ani.
O viață întreagă.
Ți-am spus să vii cu mine.
Nu pot veni acum.
Cunoști starea mamei mele.
Trebuie să las totul în ordine.
Nu pot sta departe de tine
și de insulă.
Le spun mâine că refuz. Am încheiat discuția.
- Nu, Lefter! - Las-o baltă!
Nu îndrăzni, Lefter!
Te așteaptă doar succesul de acum.
Te duci acolo pentru noi.
Te iubesc foarte mult!
Dragi telespectatori, profesorul fotbalului turcesc,
Lefter Küçükandonyadis, continuă să ne facă mândri
cu prestația sa remarcabilă la renumita echipă italiană Fiorentina.
Poreclit de italieni „Vrăjitorul fotbalului”,
Lefter nu ne-a dezamăgit nici în Europa.
Cu golurile marcate și mișcările lui unice,
și-a croit drum în inimile suporterilor Fiorentinei.
E captivant.
A reușit și un gol superb în meciul cu Inter de luna trecută.
Lefter va înscrie! Acum!
Hristo va fi foarte furios! Lefter va înscrie!
Să urmărim golul lui Lefter în reluarea meciului.
Fiorentina a pornit atacul din dreapta
și mingea a ajuns la Lefter, în careu.
Lefter trece de adversari pe rând
cu stilul lui unic de dribling
și înscrie!
Lefter!
FLORENȚA
Da, Nice l-a cerut pe Lefter pe o sumă record.
Zvonurile sunt adevărate.
Vom finaliza detaliile contractului la finalul sezonului.
Lefter va juca la noi până la sfârșitul anului,
dar va purta tricoul echipei Nice din sezonul următor.
Îi dau cuvântul lui Lefter.
Mulțumesc!
Bună ziua!
Fiorentina va rămâne mereu
una dintre cele mai importante etape în cariera mea de fotbalist.
Suporterii Fiorentinei, cu dragostea și pasiunea pentru fotbal,
m-au ajutat enorm în zilele de singurătate din Florența.
Nu-i voi uita niciodată.
Mulțumesc pentru tot!
Ce vremuri, nu?
Știți deja ce s-a întâmplat după Italia.
- Bine. Mulțumesc că ai venit! - Prietene...
Deci? Cum m-am descurcat?
M-ai eclipsat, să știi.
Ești o adevărată nestemată.
Dl Hasan îndreaptă discuția în ce direcție vrea el.
Nu crezi că ai omis chestii despre perioada în Italia?
Păstrează-ți gândurile pentru tine.
Sau în Franța?
Te-ai schimbat de când te-ai întors.
Crezi că nu văd asta?
Cum spui tu. Ce ai insinuat toată ziua?
N-am insinuat nimic. Te întreb direct.
Ce ascunzi de noi? De mine?
Nimic. Nu-ți mai închipui chestii!
Ajunge, Lefter!
Uneori, e mai bine să nu știi dacă nu e absolut necesar.
Da, ajunge.
Dimpotrivă, adevărul e mai bun decât o minciună.
În plus, de când avem secrete, Lefter?
De ce nu te faci poet, Hasan?
Lașule!
Ce-ai spus?
Te-am făcut laș.
Ești un laș! Nici nu-mi poți spune.
Hasan.
Hasan!
Ocupă-te de ce ascunzi, orice ar fi! Și nu mai răni lumea, Lefter!
ÎN URMĂ CU DOI ANI
E Lefter, vrăjitorul!
- Bună! - Te adorăm, Lefter!
Si. Da, eu sunt. Bună!
Bună ziua! Mulțumesc!
Ce să mai spun?
Faceți o poză?
O poză? Desigur.
- Mulțumesc! O zi bună! - Ne dai autografe?
O zi bună!
- Mulțumesc! - Mulțumesc!
Așa.
Se pare că trebuie să dai multe autografe azi.
Felicitări pentru succes!
- Cum te numești? - Meri.
Mă bucur să te cunosc, Meri!
Sunt fericit și surprins să cunosc o persoană care-mi vorbește limba.
Locuiești aici, în Italia?
Nu. Lucrez la o editură din Istanbul. Sunt într-o călătorie de afaceri.
Vrei să luăm loc? Dă-mi voie să-ți ofer o ceașcă de cafea.
- Te rog. - Mulțumesc!
Aici. Dă-mi voie.
Noroc!
Meri, intră, te rog!
Nu rămâi până se oprește ploaia?
Meri, te rog.
Închide ușa!
Ne-a urmărit.
Ne-a făcut poze. N-am vrut să le arunc.
Cine?
Un prost care vrea să răspândească zvonuri false.
Un muritor de foame.
Așteaptă să fac un pas greșit.
Și te-ai speriat, desigur.
Speriat? Nu sunt genul.
Ce vrei să bei?
Trebuie să plec.
Dacă ți-aș cere să rămâi?
Nu face asta.
Nu, te rog.
Simt că urmează un alt discurs misterios.
Trebuie să plec.
Nu pot să rămân.
Sunt însurat.
Ieși!
Ieși naibii afară!
Lefter!
Îmi dai un autograf? Te admir.
Desigur.
Poftim!
Mulțumesc!
- Mulțumesc! - O zi bună!
E Lefter!
Ocupă-te de ce ascunzi, orice ar fi! Și nu mai răni lumea, Lefter.
Lefter?
Ești bine?
Sunt bine. Da.
Lefter!
Nu te-am mai văzut fumând.
Mă cunoști măcar?
- Cine ești? - Meri, ajunge!
- Da, Lefter. Ajunge! - Nu te-am mințit niciodată.
O ții tot așa?
- Asta nu înseamnă nimic pentru tine? - Nu! Nu înseamnă.
Nu vreau să te mai văd niciodată!
Basmul s-a terminat.
Despre ce vorbești?
N-a fost niciun basm. A fost ceva real.
Erai atât de fericit alături de soția ta.
Asta îmi și doresc.
N-am vrut niciodată altceva.
Și nu o să vreau.
Mă urmărești?
Am făcut-o doar o dată.
Când te-ai întors.
Te-am văzut acolo.
Și?
Mi-ai arătat cât de fericit erai, Lefter. Sigur te-ai simțit ușurat.
Nu sunt nefericit.
Nu eram.
Până să te cunosc.
- Deci e vina mea? - Nu există vină în iubire.
Termină cu prostiile!
Atunci de ce m-ai urmărit?
Să nu te mai văd! Poartă-te ca un bărbat însurat!
Dacă nu m-aș fi purtat ca un bărbat însurat,
aș fi venit la tine mai demult.
Dar să știi ceva!
Dacă aș putea da timpul înapoi, aș retrăi acele trei zile.
Dă-mi drumul!
- Lefter, dă-mi drumul! - Stai...
Lefter...
Meri!
Bună dimineața,
Lefteri mou.
Bună dimineața, Meri mou!
Dormeai atât de adânc, încât nu m-am îndurat să te trezesc.
Sunt lihnit.
Mă mănâncă dinții.
Pot să te mușc de aici? Doar...
STADIONUL MİTHATPAȘA
Salutări de pe stadionul Mithatpașa, dragi ascultători!
Aici Halit Kıvanç.
Urmează meciul anului.
Metin pe de-o parte, Lefter de cealaltă parte.
Metin, mi-a plăcut golul tău din meciul de la İzmir.
Recunosc că am fost tare invidios.
N-am mai văzut un asemenea gol. Ești rege!
Fiindcă ai fost acolo. Lefter se uita. Cum să nu marchez?
Echipa ta a luat o decizie neprețuită să semneze cu tine.
Bine ai revenit în Istanbul!
Mulțumesc, Lefter!
Asta vrem să vedem, dragi telespectatori.
Pe bune?
Imaginea prieteniei eterne între doi rivali eterni.
Nu-i așa, Basri?
Can Bartu a început iar!
Șükrü!
Haide, omule!
Ai recitat tot Coranul. Haide!
Turgay, din ce poziție vrei să marchez azi?
Vezi-ți de treaba ta!
Chiar e treaba mea. De-asta am întrebat.
- Să jucăm! - Haideți!
- Da! Haideți!
Salută mulțimea împreună, în timp ce suporterii aclamă.
Cei doi căpitani, Fikret și Turgay, fac schimb de fanioane.
Jucătorii sunt pe poziții.
Arbitrul fluieră începerea meciului.
Haide! Împrăștiați-vă!
Galatasaray pregătește o ofensivă spre poarta dinspre mare.
Pasă lungă către Metin.
Metin, spre careu. Șükrü deviază!
Cum de n-a marcat?
Lefter e la balon acum. E rapid.
Lefter își arată talentul.
Lefter înaintează.
Se apropie de careu din extrema stângă.
Șutează! Pe lângă!
Turgay repune mingea în joc.
Galben-roșii au posesia. Mingea ajunge la Metin.
Metin Oktay trece de adversar.
Șutează și marchează! Gol, dragi ascultători!
Tu ești regele meciului! Regele fără coroană!
Galatasaray conduce cu unu-zero.
Fenerbahçe reia meciul .
O pasă către Lefter, pe extrema stângă.
Șutează spre poartă,
către Basri, coechipierul său.
Basri... Vai!
S-a accidentat grav.
N-a arătat deloc bine.
Echipa medicală e chemată pe teren.
Basri!
- Ești bine. - Da.
Se pare că Basri va continua. Așa e.
Bravo, Basri!
Fenerbahçe are lovitură liberă spre poarta care dă înspre benzinărie.
Lefter e la minge.
Turgay aranjează zidul.
Lefter privește spre poartă.
Șutează în dreapta lui Turgay și marchează!
- Gol! - E gol, dragi ascultători!
Lefter marchează!
Stați puțin.
Arbitrul anulează golul. Nu se pune.
Vai! Jucătorii protestează.
Din cauză că arbitrul nu fluierase, lovitura liberă va fi reluată.
Lefter, din nou la minge.
Turgay aranjează din nou zidul.
Lefter.
Se uită spre poartă.
Marchează! Gol! Direct în plasă, dragi ascultători!
Lefter Küçükandonyadis!
În cealaltă parte acum, dincolo de mâna lui Turgay, în plasă!
Nu e orice profesor, e Ordinarius!
Meciul se încheie la egalitate, 1-1,
cu goluri incredibile marcate de Lefter și de Metin.
- Meri, deschide! - Pleacă, Lefter! Pleacă!
- Lasă-mă! - Pleacă!
Deschide ușa!
Nu plâng. Nu...
Nu plâng.
Oricum n-ai de ce să plângi, Meri.
Nu plâng.
- Meri! - Pleacă, Lefter!
Ia loc, te rog. Hai să vorbim!
Pleacă, idiotule!
- Îmi frângi inima. - Eu îți frâng inima?
Nu așa se frânge o inimă, ci așa!
- Calmează-te! - De câte ori, Lefter?
- Revino-ți! - Să-mi revin?
Te-ai ridicat de la masă, m-ai privit în ochi
și m-ai lăsat singură în mijlocul restaurantului.
Ce fel de coșmar trăiesc?
Meri mou, te rog!
- „Meri mou”? - Te rog!
Meri mou? Cum îndrăznești să-mi mai spui așa?
Ești îndrăgostit de fotbal, nu de mine!
Tu... nu te poți îndrăgosti de nimeni!
Ai distruge orice ți-ar putea afecta jocul, nu?
Ești absurdă!
Acum văd totul clar, Lefter.
Nu-i spune nimic lui Stavrini!
Nu e nevoie s-o rănești degeaba.
Fluturele trăiește iar doar trei zile, nu?
Meri, fluturele.
Fluturele!
Adună-te!
Am fost nevoit.
A trebuit să plec. Veniseră jurnaliștii. Am vorbit despre asta.
Despre ce am vorbit, Lefter?
Am discutat să apari din senin?
Sau că am avut iar încredere în tine ca o proastă?
Despre ce am vorbit, dle fotbalist?
Nu mă asculți.
N-o să ne mai ascundem. Ia loc și încetează odată!
Încetează!
Sunt singură de când te-am cunoscut.
Nu vreau să fiu pe locul doi, Lefter.
Cine ți-a cerut asta?
Cine ți-a spus că pot continua să trăiesc așa?
Nu ne-am putut împotrivi destinului. N-am fost destul de puternici.
Nu ești singură.
Amândoi am eșuat.
Ăsta e unicul adevăr.
Și trebuie să faci tot ce e nevoie. E simplu!
Ba nu! Nu trebuie să fac nimic.
Nu vreau să stric viața nimănui.
- Nu vreau să mă simt vinovată. - Nu ești vinovată de nimic.
Știi ceva?
Ești îndrăgostit de soția ta, Lefter.
Meri.
Te rog!
Așa că...
pleacă!
S-a terminat!
Ce faceți, băieți?
Ömer, ia ăștia și împarte-i cu amicii tăi!
Tu scoate-ți logodnica la cină. Ești mereu aici.
Mulțumim mult, domnule!
Nu mă gâdilați! Veniți aici!
Dragi ascultători, întrerupem muzica
pentru o veste tristă.
O bombă a explodat în Salonic, la ora 00:04...
DUPĂ DOUĂ SĂPTĂMÂNI
...în grădina dintre casa unde s-a născut marele Atatürk
și consulatul turc,
spărgând ferestrele casei veneratului nostru fondator...
Cine ar îndrăzni să se atingă de casa lui Atatürk? Imposibil!
E de-a dreptul incredibil.
Prieteni, au bombardat casa lui Atatürk!
- Să păstrăm tăcerea? - Nu!
- Huo! - ...va rămâne al turcilor!
Cipru este și va rămâne al turcilor!
Rumii trebuie să dispară! E singura cale!
- Moarte grecilor! - Moarte grecilor!
- Cedăm în fața ocupației grecești? - Nu!
- Cedăm în fața amenințărilor grecilor? - Nu!
Cipru este și va rămâne al turcilor!
Grecii să plece! E singura cale!
Moarte grecilor!
Haideți!
Stavro.
Vreau să...
Vreau să-ți spun ceva important.
Trebuia să-ți spun mai demult.
Iartă-mă!
Lefter, vino în casă!
- Ce e, Ömer? - Vino! Acum!
Ce e, Ömer?
Linia e moartă.
Nu pot să stau. Mă duc să verific.
Lefter, n-ar trebui. Ömer era agitat.
- Vor pleca! - ...va rămâne al turcilor!
Cipru este și va rămâne al turcilor!
Să nu mai rămână niciunul!
Nu mai mințiți!
Nu faceți asta! Nu!
Moarte grecilor!
Ce se petrece, Lefter?
Lefter!
Fecioară Maria, ajută-ne!
Casa lui Lefter!
Fecioară Maria, ajută-ne!
Haideți!
Mergem în pivniță.
Haideți!
Liniște! Asta e casa lui Lefter!
- Lefter de la Fenerbahçe! - E grec și el!
- Nu faceți asta! - Haideți!
Intră!
Aici. Cu grijă! Haide!
- O să fie bine. - E în regulă.
Lefter!
Stavrini, așteaptă aici.
Rămâi aici, te rog!
Te implor!
- E în regulă. - Mă întorc.
- Lefter... - Te rog!
Totul o să fie bine.
Lefter!
Tata!
Nemernicilor! Cum îndrăzniți?
Prindeți-i! În spate!
- Prindeți-i! - Lefter!
Lefter, noi suntem! Deschide ușa!
Lefter!
Prietene...
E în regulă.
Calmați-vă!
Dle comandant!
Sunteți bine?
Da, suntem bine, domnule. Suntem bine.
Stavrini și copiii?
Și ei sunt bine.
Sunt în pivniță.
Și ei sunt bine.
Îmi poți spune numele lor, Lefter?
Era prea întuneric.
Nu mi-am dat seama cine erau. Nu i-am văzut, domnule.
Spune-mi adevărul, Lefter!
Da, domnule. Nu i-am văzut.
Lefter.
Cum e posibil?
Nu i-am văzut, Hasan. Serios.
Lefter, uită-te la locul ăsta! Au fost în curtea ta. Vorbește!
- Căpitane! - Lefter!
- Ce se întâmplă? - Lefter!
Am venit, Ordinarius! Te-au rănit?
Dle comandant, lăsați-ne pe noi! Ne ocupăm!
Laoparte! Nu e străin! E Lefter!
- Tăceți! E turc! - Gata, İhsan!
Nu sunt ei băieții răi.
Sunt cu noi.
- Nu era nicio bombă. A fost o minciună. - Bine.
- O minciună. - Da.
- O minciună. - Gata.
Casa lui Mustafa Kemal e intactă.
- Așa e. - Nicio bombă.
- E în regulă. - O minciună. N-a fost nicio bombă.
Nicio bombă. O minciună!
Ce pot să spun acum?
Mulțumesc! Apreciez mult de tot.
Vreți să intrați?
Vom sta de pază până dimineață. Mergeți voi!
Rula, scumpo!
Aliki!
Băiatul meu drag.
Băiatul meu nebun.
Am ascuns scrisoarea asta pentru că voiam să-ți spun ce n-am putut.
Și m-am rugat la Dumnezeu să te găsească într-un moment de cumpănă.
Sper că asta s-a întâmplat.
Sunt prea bolnav. Nu mai am mult timp.
Mai știi când priveam în altă parte când aveai succes?
Mereu am fost mândru de tine în secret.
Pe cât de mândru, pe atât de furios.
Dacă ai fi aici,
ți-aș spune iar să fii un om bun și cumsecade.
Dar ești deja un om adevărat, fiule.
Un om cumsecade.
Ești fiul meu.
Voiam cu disperare să port cămașa,
dar încăpățânarea mea nu m-a lăsat.
Sunt mai plinuț.
Ar arăta mai bine pe tine.
Tatăl tău, Hristo Küçükandonyadis.
CIPRUL E AL TURCIEI
Bună ziua, doamnă!
Știți unde e Meri? E aici?
Meri nu mai e, dragule.
Cum adică? Unde a plecat?
Spuneți ceva, vă rog!
E bine? Unde s-a dus?
A plecat la İzmir azi-dimineață.
Dar sper că...
Nu-ți face griji! N-a fost rănită.
Aveți adresa ei? Mi-o puteți da?
Nu o am.
Vă rog!
Nu o am.
Vă cântă dragul nostru Zeki Müren.
„Ochii tăi îmi dau viață, dar iubirea ta îmi va aduce sfârșitul.”
Să rămână între noi. Bine, Pedro?
Așa.
Lefter!
Dragi ascultători, din cauza ninsorii care a început aseară în Istanbul,
meciul cu renumita echipă națională a Ungariei
a fost amânat până la o dată ulterioară.
Echipa Ungariei va rămâne cazată în İzmir
și va juca meciuri demonstrative cu o echipă temporară.
Bun-venit!
Meciul s-a amânat iar.
N-o să aibă loc înainte să se oprească ninsoarea.
- Mai bine mai târziu decât niciodată. - De ce faci asta?
De ce te deranjezi să gătești știind că o să vin sătul acasă?
- Nu-i nimic. Îmi place... - N-o mai face!
Te rog.
E suficient.
Ajunge!
Sunt sătul.
Nu ești sătul.
Știu că te sufoci fără ea.
Ai încercat s-o ascunzi.
Dar am știut în tot acest timp.
Am crezut că se va termina într-o zi, până când am văzut pozele cu voi doi.
E mai simplu doar să accepți.
Dacă ar afla cineva, m-ar condamna pe mine.
Dar...
nu știu ce altceva să fac.
Noi doi am crescut împreună.
Ce poze? Greșești. Nu există așa ceva...
Încetează, Lefter!
Lasă-mă să termin!
Te rog!
Te chinuiești singur.
Viața nu e atât de lungă cum crezi.
Aici am decis să ne logodim.
Să ne luăm adio tot aici. Hai să divorțăm!
Nu.
Nu mă văd cu ea.
Nu. Nici nu știu unde e.
Nu mă văd cu Meri.
Mai contează?
E în inima ta.
Meri.
Deci așa o cheamă. Meri.
Voiam s-o căutăm amândoi.
Dar ai găsit-o deja.
Nu sunt supărată pe tine, Lefter.
În sfârșit s-a oprit ninsoarea de 12 zile din Istanbul.
Echipa Ungariei a zburat azi spre Istanbul.
„Echipa de Aur” a Ungariei, numită în vest „Maghiarii magici”,
condusă de căpitanul Puskás,
și-a nimicit adversarii,
marcând un total de 23 de goluri împotriva echipelor din İzmir și Ankara.
Fotbalul e prima ta iubire. Am acceptat să fiu pe locul doi.
Ești îndrăgostit de soția ta, Lefter. Tare îndrăgostit.
Nu vreau să fiu pe locul doi, Lefter.
Nu vreau să te mai văd!
Pui de turc!
Să ne luăm adio tot aici. Hai să divorțăm.
Ai o clipă pentru amicul tău drag?
Cum m-ai găsit?
N-a fost greu.
Mi-a spus Stavrini.
Vrea să divorțăm.
Iubita mea din copilărie vrea să divorțăm.
La ce te așteptai? Sigur i-a fost greu.
Aș fi vrut să mă pălmuiască.
Să-mi dea o palmă puternică! Așa!
Dacă ai nevoie de o palmă, te pot ajuta.
Așa, omule!
Haide!
Lasă timpul să așeze lucrurile.
Nu ești supărat pe mine, morocănosule?
- Ia zi. - Păi...
Habar n-ai, dar...
asta nu mă face să te scot din sufletul meu, din păcate.
Oamenii care mă iubeau mi-au întors spatele peste noapte.
Băieții cărora le-am dat bani de buzunar...
M-au acceptat vreodată?
Sau o să arunce iar cu pietre în casa mea cu prima ocazie?
Ce problemă!
Nu spuneai că se întâmplă asta în orice societate?
- Nu? - Nu.
Ăla era fiul patriot al sărmanului pescar Hristo.
El o să spună asta până moare.
Dar eu?
Eu sunt doar un ticălos.
Stavrini știa totul.
Haide! Ridică-te! Sus!
Lefter!
Uită-te la mine! Vino!
Odihnește-te și revino-ți!
O să stau cu tine.
Când te trezești mâine, du-te și fă ce știi mai bine!
Scrie iar istorie!
Dați-i mingea puiului de grec, Lefter,
și puiul de turc, Lefter, și va trage la poartă!
Gol!
Semăn cu İhsan.
Tu n-ai înțelege, Ajam.
Așa e.
Dar mâine e o zi importantă. Am înțeles bine?
Da.
Știi tricoul tău preferat?
Poartă-l!
Ieși pe teren și fă ce-ți place cel mai mult!
Să joci fotbal.
Arată lumii cum se joacă, grecule!
Iată-ne, dragi ascultători!
Azi are loc cel mai important meci din istoria fotbalului nostru.
Stadionul Mithatpașa e plin!
Suporterii care au așteptat toată noaptea la poartă,
în ciuda vremii geroase,
și-au ocupat locurile, așteptând echipa națională.
E timpul să anunțăm echipa de start.
Dle antrenor, mai e timp. Nu mai putem aștepta puțin?
Sigur e pe moarte dacă n-a venit.
Știu, dar nu mai avem mult timp.
Dragi ascultători, n-a fost anunțată echipa de start.
Conform previziunilor, echipa națională va începe
cu Turgay, Ali Beratlıgil, Ahmet Berman, Mustafa Beton,
Naci, Nusret, İsfendiyar, Coșkun Özarı, Kadri,
Metin Oktay și Lefter Küçükandonyadis.
Lefter încă n-a sosit. Incredibil!
Anunțați echipa de start!
Metin!
Facem asta împreună, frate?
Mai întrebi, frate? Fără îndoială!
O să vezi tu după meci!
Să arătăm apărării maghiare cine sunt Lefter și Metin, bine?
- Bine, frate. - Haide!
Turcia!
Echipa noastră națională intră în urale pe teren.
Azi înfruntă Ungaria, echipa numărul unu în lume,
cu legendarul lor căpitan, Puskás.
Turcia!
Echipele salută publicul.
Turcia!
Totul e pregătit pentru meci.
Puskás a venit la centru pentru lovitura de început.
Ungurii au lovitura de start. Pornesc imediat în atac.
Czibor vine rapid din extrema stângă.
Pasă către faimosul Puskás. Naci nu-l poate opri.
Puskás intră în careu. Un șut puternic!
Turgay! Bravo! Ce paradă! Bine, Turgay!
Direct în piept.
Turgay degajează lung.
İsfendiyar preia balonul. Lantos îl ține.
Trece de el. Înaintează pe dreapta.
- İsfendiyar! - İsfendiyar pasează!
Lefter vine din stânga. Voleu!
Gol!
Lefter marchează!
Turcia conduce cu 1-0.
Mithatpașa e în extaz, dragi ascultători!
Am intrat în minutul 41.
Minge lungă către Lefter.
Trece de adversar.
Haide, Lefter!
Urâtă intervenție! Penalti!
Lefter e la pământ, zvârcolindu-se de durere.
Jucătorii și publicul sunt neliniștiți.
Echipa medicală intră pe teren.
- Lefter, ești bine? - Sunt bine.
Lefter spune că poate continua.
Haideți!
Lefter se ridică în ropote de aplauze.
Așază mingea.
Se dă înapoi.
Mulțimea e emoționată.
Toți își țin respirația.
Șut și gol!
Gol! Lefter marchează al doilea gol, ducând scorul la 2-0!
Echipa noastră intră în forță în a doua repriză.
Metin tot cere mingea.
Șut și gol!
Gol! Metin Oktay!
- Frate! - Frate!
- Am reușit! - Da, frate!
- Am reușit, frate! - Da, frate!
Metin Oktay marchează al treilea gol. Trei la zero!
Turcia!
Fluier de final.
În ciuda golului lui Puskás,
am învins Ungaria cu 3-1,
cu două goluri marcate de Lefter și unul, de Metin.
Mithatpașa ia foc, dragi ascultători.
Victoria se va scrie cu litere aurii
în istoria fotbalului nostru.
- Bravo, căpitane! - Bravo!
- Bravo, Metin! - Mulțumesc!
Unde e Lefter?
ECHIPA TURCIEI ÎNVINGE UNGARIA CU 3-1
İZMİR 910.496 DE LOCUITORI
Vin! O clipă!
Abia ai terminat biberonul, Lefter.
Lefter! Ușor, fiule!
De ce mi-ai ascuns asta, Meri?
N-am putut să nasc în Istanbul.
Dacă aș fi rămas...
aș fi fugit la tine.
Vino aici, dragule!
Vino aici!
Lefter?
Nu veți mai fi singuri. Ne întoarcem împreună la Istanbul.
CINCI ANI MAI TÂRZIU
Asta nu e iubire.
Meri, te rog!
Nu trebuia să ne întoarcem din İzmir.
Totul e atât de ușor pentru tine!
Nu mai ești cum te știam.
Ba da, așa sunt eu, Lefter!
Pot să te îmbrățișez pentru ultima dată?
M-am săturat.
Și eu.
Pleacă odată!
Fiul nostru nu poate crește așa.
Nu-i pot face asta.
E și fiul meu!
Ai loc pentru fiul meu pe vară
și pentru mine, pe veci?
E gata micul-dejun. Intrați!
- Tati! - Tati!
Aliki! Rula!
- Tati! - Ce mari v-ați făcut!
Vino aici!
Mi-a fost dor de voi. M-am gândit să ne vedem aici acum.
Asta înseamnă că rămâi cu noi pentru totdeauna?
Tată, te poți odihni fericit acum.
M-am ținut de cuvânt.
HRİSTOFİS KÜÇÜKANDONYADİS
DEPARTAMENTUL DE EDUCAȚIE DIPLOMĂ ȘCOALĂ PRIMARĂ
N-am ajuns un profesor adevărat,
dar mi se spune Ordinarius.
Am 39 de ani acum.
Timpul e la fel de nemilos cu mine
așa cum e cu toată lumea.
Nu mai pot controla mingea cum vreau.
Dar acum...
A venit timpul, tată.
Salutări de pe stadionul Mithatpașa, dragi ascultători!
Azi, pentru prima dată în istoria fotbalului turc,
un jucător va juca un meci jubiliar.
Lefter, Ordinarius al nostru,
își ia rămas-bun de la fotbal azi.
Ordinarius!
A jucat 615 meciuri la Fenerbahçe și 50 de meciuri la echipa națională.
A marcat 445 de goluri în total.
Ne luăm adio de la Lefter în lacrimi,
alături de suporterii de pe stadion și ascultătorii de la radio.
Profesorul Ordinarius al fotbalului turc
e ridicat pe umeri de jucători de la Fenerbahçe și Beșiktaș.
Vezi asta, Hristo? Te uiți?
Lefter!
Ai așteptat destul, prietene.
Dați-i mingea lui Lefter, o trimite drept în poartă!
Cu clasica scandare,
„Dați-i mingea lui Lefter, o trimite drept în poartă!”,
a ajuns un nume faimos în istoria fotbalului din Turcia.
Profesor Ordinarius al fotbalului,
Lefter Küçükandonyadis,
ne vei lipsi mult
și nu te vom uita niciodată.
Subtitrarea: Iulia Ștefan